
Text rozhodnutia
Súd: Krajský súd Bratislava Spisová značka: 6Sa/38/2016 Identifikačné číslo súdneho spisu: 1016201606 Dátum vydania rozhodnutia: 19. 12. 2016 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2016:1016201606.1 Uznesenie Krajský súd v Bratislave v právnej veci žalobcu: mal. F. Z., E.. XX.XX.XXXX, v zákonnom zastúpení matky U.. W. Z., E.. XX.XX.XXXX, obaja bytom I. XX, XXX XX P., proti žalovanému: Ústredie práce, sociálnych vecí a rodiny, Špitálska 8, 812 67 Bratislava, o preskúmanie zákonnosti rozhodnutí žalovaného č. UPS/ US1/SSVOPPK0C2/SOC/2016/4685AIV zo dňa 01.08.2016, UPS/US1/SSVOPPKPC2/ SOC/2015/4686-AIV zo dňa 01.08.2016, UPS/US1/SSVOPPKPC1/SOC/2016/8849 zo dňa 25.07.2016, takto r o z h o d o l : Krajský súd v Bratislave z a mi e t a návrh žalobcu na priznanie odkladného účinku žalobe o preskúmanie zákonnosti rozhodnutia žalovaného č. UPS/US1/SSVOPPKPC2/SOC/ 2015/4686-AIV zo dňa 01.08.2016. o d ô v o d n e n i e : 1. Žalobou doručenou Krajskému súdu v Bratislave dňa 30.08.2016 sa žalobca domáha zrušenia napadnutých rozhodnutí a vrátenia veci žalovanému na ďalšie konanie. Rozhodnutím č. UPS/US1/ SSVOPPKPC1/SOC/2016/8849 zo dňa 25.07.2016 žalovaný zamietol odvolanie žalobcu a potvrdil prvostupňové rozhodnutie, ktorým Úrad práce, sociálnych vecí a rodiny Malacky odňal žalobcovi parkovací preukaz a uložil mu povinnosť vrátiť ho do 30 dní od nadobudnutia právoplatnosti rozhodnutia. Rozhodnutím č. UPS/US1/SSVOPPK0C2/ SOC/2016/4685AIV zo dňa 01.08.2016 žalovaný zamietol odvolanie účastníka konania a potvrdil prvostupňové rozhodnutie, ktorým nebol žalobcovi priznaný peňažný príspevok na kúpu osobného motorového vozidla. Rozhodnutím č. UPS/US1/SSVOPPKPC2/ SOC/2015/ 4686-AIV zo dňa 01.08.2016 žalovaný zmenil prvostupňové rozhodnutie tak, že žalobcovi s účinnosťou od 01.04.2016 odňal peňažný príspevok na kompenzáciu zvýšených výdavkov súvisiacich so zabezpečením prevádzky osobného motorového vozidla a jeho výplatu zastavil od 01.04.2016. 2. Žalobca zároveň požiadal správny súd o priznanie odkladného účinku žalobe o preskúmanie rozhodnutia žalovaného č. UPS/US1/SSVOPPKPC2/SOC/2015/4686-AIV zo dňa 01.08.2016. 3. Podľa § 185 S.s.p., správny súd môže na návrh žalobcu a po vyjadrení žalovaného uznesením priznať správnej žalobe odkladný účinok, a) ak by okamžitým výkonom alebo inými právnymi následkami napadnutého rozhodnutia orgánu verejnej správy alebo opatrenia orgánu verejnej správy hrozila závažná ujma, značná hospodárska škoda či finančná škoda, závažná ujma na životnom prostredí, prípadne iný vážny nenapraviteľný následok a priznanie odkladného účinku nie je v rozpore s verejným záujmom, b) ak napadnuté rozhodnutie orgánu verejnej správy alebo opatrenie orgánu verejnej správy má podklad v právne záväznom akte Európskej únie, o ktorého platnosti možno mať vážne pochybnosti, a žalobcovi by inak hrozila vážna a nenapraviteľná ujma a priznanie odkladného účinku nie je v rozpore so záujmom Európskej únie. 4. Podľa § 188 S.s.p., ak správny súd návrhu žalobcu nevyhovie, uznesením ho zamietne. 5. Po preskúmaní žiadosti o priznanie odkladného účinku správny súd dospel k záveru, že žalobca nesplnil podmienky ustanovené v § 185 S.s.p. pre priznanie odkladného účinku žalobe o preskúmanie napadnutého rozhodnutia. Správny súd koná iba na návrh, v ktorom žalobca musí uplatniť niektorý zo zákonných dôvodov uvedených pre priznanie odkladného účinku žalobe. V tejto časti má žalobca povinnosť uviesť tvrdenia a niektorý z týchto dôvodov musí správnemu súdu preukázať. 6. Vzhľadom na vyššie uvedené skutočnosti, pretože žalobca nepreukázal splnenie podmienok ustanovených v § 185 S.s.p., postupoval správny súd v súlade s § 188 S.s.p. a rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu nie je prípustná kasačná sťažnosť.

